Insula imperikolombo

La Insula imperikolombo (Ducula pistrinaria), konata ankaŭ kiel Brila imperikolombo, estas specio de birdoj de la kolomba familio Columbidae, kaj unu el la kvardeko da specioj de la genro Ducula, kiu vivas en Sudorienta Azio kaj Oceanio. Ĝi estas specio de specikomplekso Aenea, kiu enhavas pli ol 20 samgenrajn speciojn. 

Ĝi troviĝas en Bismarkoj kaj Salomonoj, loĝanta en praarbaroj, duarangaj arbaroj kaj manglejoj. La Internacia Unio por la Konservo de Naturo (IUKN) taksis ĝin kiel Malplej Zorgiga specio.

Taksonomio
Tiu specio estis priskribita de Charles Lucien Bonaparte en 1855. Oni agnoskis la jenajn subspeciojn: Ducula pistrinaria rhodinolaema, D. p. vanwyckii, D. p. postrema kaj D. p. pistrinaria.

Aspekto
La insula imperikolombo estas proksimume 39–45 cm longa kaj pezas 470–500 g. La kapo kaj kolo estas palgrizaj, kaj estas blankaj okulringoj. La supraj partoj estas brilaj. La flugilkovriloj kaj triarangaj estas grizverdaj, kaj la primaraj kaj sekundaraj estas nigrecaj. La dorso estas grizverda. La supra vosto estas malhele bluverda, kaj la subvosto estas kaŝtankolora. La gorĝo estas vineca, la brusto estas grizec-vineca, kaj la ventro estas grizeca. La beko estas ardezblua, kun nigra pinto. La okuloj estas malhelruĝaj aŭ brunetaj, kaj la piedoj estas ruĝaj. La junuloj estas pli senkoloraj kaj pli sablokoraj. La subspecioj havas malsamajn grandecojn kaj brilojn.

Distribuado kaj habitato
Tiu kolombo troviĝas en Bismarkoj, Salomonoj kaj malgrandaj insuloj norde kaj oriente de Nov-Gvineo. Iliaj vivmedioj estas marbordaj praarbaroj, malnovaj duarangaj arbaroj, manglejoj kaj kelkaj tuŝitaj medioj.

 Referencoj 



Eksteraj ligiloj

Kategorio:Kolombedoj
Kategorio:Birdoj de Oceanio